ধৰ্মৰ ভিত্তিত বিদেশীক নাগৰিকত্ব দিয়াৰ বাবে বিজেপি চৰকাৰে উত্থাপন কৰা নাগৰিকত্ব সংশোধনী বিধেয়কক লৈ খোদ নিজৰ সমষ্টি মাজুলীতে ব্যপক গণ বিক্ষোভৰ সম্মুখীন হ'ব লগা হৈছে ৰাজ্যৰ মুখ্য মন্ত্ৰী সৰ্বানন্দ সোণোৱাল ( Sarbananda Sonowal )। সদৌ চুতীয়া ছাত্ৰ সন্থাৰ মাজুলী সমিতিয়ে আজি ১১ মে'ত মুখ্য মন্ত্ৰীগৰাকীৰ প্ৰতিকৃতিৰ লগতে প্ৰস্তাৱিত বিধেয়কখনৰ প্ৰতিলিপি কলৰ ভূৰত উঠাই বাংলাদেশলৈ বুলি খেৰকটীয়া নদীত বিসৰ্জন দিয়ে।
'খিলঞ্জীয়া লোকৰ অস্তিত্বৰ প্ৰতি ভাবুকিস্বৰূপ এই বিধেয়কৰ বিৰোধিতাৰে' আজি সদৌ চুতীয়া ছাত্ৰ সন্থাই মাজুলীৰ নতুন বজাৰত প্ৰতিবাদ সাব্যস্ত কৰি 'জাতিৰ এই সংকটৰ সময়ত নীৰৱ ভূমিকা লোৱা একালৰ জাতীয় নায়ক তথা বৰ্তমানৰ মুখ্যমন্ত্ৰীৰ নীৰৱতাক ধিক্কাৰ' দিয়ে।
নাগৰিকত্ব বিধেয়ক ২০১৬ বাতিল কৰাৰ দাবীত মাজুলীৰ আকাশ কঁপাই তুলি ছাত্ৰ সংগঠনটোৱে 'দল-সংগঠন নিৰ্বিশেষে সকলোকে এই বিধেয়ক বাতিল কৰিবৰ বাবে ওলাই আহিবলৈ আহ্বান জনায়'।
উল্লেখযোগ্য যে মুখ্য মন্ত্ৰী সোণোৱাল যোৱা ৩০ জানুৱাৰিত গোলাঘাটৰ আঠখেলীয়াত সদৌ চুতীয়া ছাত্ৰ সন্থাৰ ৫ম দ্বিবাৰ্ষিক অধিৱেশনত মুখ্য অতিথি হিচাপে উপস্থিত আছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
